**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas izraisītā ārkārtējā situācija valstī no 2020.gada 13.marta līdz 9.jūnijam un tā izplatības ierobežošanai noteiktie pasākumi ir radījuši smagu ietekmi uz kultūras nozari. Tajā strādājošo valsts iestāžu, nevalstiskā sektora organizāciju, kultūras nozares privātā sektora uzņēmumu un pašnodarbināto personu darbība tika faktiski pilnībā apturēta, liedzot iespējas īstenot plānotos kultūras pasākumus un daudzos gadījumos arī radošo darbību, spēkā esot gan pulcēšanās, gan ceļošanas ierobežojumiem. Publiskās pulcēšanās ierobežojumi ietekmējuši kultūras pasākumu organizēšanu un norisi, savukārt slēgto valsts robežu dēļ cietis arī kultūrtūrisms, kurā kultūras patēriņš ir tūrisma mērķis. Arī pēc ārkārtējās situācijas beigām 2020.gada 10.jūnijā virkne ierobežojumu, lai arī atvieglināti, ir palikuši spēkā, neļaujot kultūras nozarē strādājošajiem pilnvērtīgi atjaunot radošo un saimniecisko darbību, tādējādi atstājot būtisku ietekmi uz visu kultūras nozaru dzīvotspēju. Ņemot vērā krīzes globālo mērogu un raksturu, īpašs atbalsts kultūras nozarei tās atveseļošanai pēc situācijas normalizēšanās tiek sniegts daudzviet pasaulē, un to kā prioritāti minējuši politiķi kā Eiropā, tā arī Latvijā. Piemēram, Eiropas Parlamenta deputāti ir vērsušies pie Eiropas Komisijas un dalībvalstīm, aicinot saglabāt Eiropas kultūru un vērtības un izvirzīt kultūras nozares atjaunošanu kā vienu no krīzes pārvarēšanas stūrakmeņiem, proaktīvi veidot īpašus, integrētus kultūras nozares darbības atjaunošanas mehānismus. Eiropas Komisijas komisāre Marija Gabriela norādījusi, ka kultūras nozarei nepieciešams sniegt ātru un mērķtiecīgu atbalstu ilgtermiņā. Reaģējot uz šiem aicinājumiem, vairākas valstis jau ir sākušas īstenot īpašas kultūras nozares atbalsta programmas, kuras veido kā zaudējumu kompensācijas, tā arī atbalsts nodarbinātībai kultūras jomā un jaunu kultūras produktu radīšanā, piemēram, Igaunijā atbalsta mehānismi kultūras nozarei plānoti apmēram 25 milj. *euro* apmērā, savukārt Lietuvā – 68 milj. *euro* apmērā, tai skaitā būtisku finansējuma apjomu novirzot kultūras infrastruktūras objektu būvniecībai, atjaunošanai un aprīkošanai. Daudzviet īpašs atbalsts tiek sniegts filmu nozarei, piemēram, Igaunijā kino nozare atbalstīta ar 1,3 milj. *euro*, savukārt Lietuvā – 3,4 milj. *euro*. Īpaša vērība, veidojot atbalsta programmas, tipiski tiek pievērsta tieši nozarē pašnodarbināto personu, mazo un vidējo uzņēmumu un nevalstiskā sektora organizāciju dzīvotspējas nodrošināšanai, ņemot vērā, ka šie kultūras jomas dalībnieki visbiežāk finansējumu piesaista no projektiem un pašu ieņēmumiem, līdz ar to tiem raksturīga zema likviditāte, un ir nepieciešama strauja valsts iejaukšanās, lai novērstu šī sektora naudas plūsmas problēmas un maksātnespējas draudus. Līdz ar to kā stimulējošs mehānisms arī citviet tiek izmantos papildus projektu finansējums, pēc būtības veidojot proaktīvu valsts pasūtījumu kultūras nozarei, kas ļauj saglabāt darba vietas un sektora ekonomisko aktivitāti vismaz minimālā apmērā. Daudzviet atbalsta mehānismi tiek veidoti tādā veidā, lai ieguvēji no tiem būtu vienlaikus vairākas kultūras nozares, piemēram, Lietuvā 1,7 milj. *euro* novirzīti grāmatu iepirkumam bibliotēkām, tādējādi gan uzlabojot bibliotēku pakalpojumu kvalitāti, gan radot ienākumus grāmatu izdevējiem, un pastarpināti – gan autoriem un māksliniekiem, gan poligrāfijas nozarei.Kultūras ministrija ir saņēmusi neskaitāmas dažādu nozaru nevalstisko organizāciju, uzņēmumu un pašnodarbināto vēstules, kurās raksturota krīzes ietekme uz nozari, kā arī sniegti priekšlikumi nozares darbības stabilizēšanas pasākumiem. Piemēram, no kultūras pasākumu producentu un norišu vietu turētāju sniegtās informācijas, kas pamatota ar lielāko biļešu tirgotāju datiem, nozares zaudējumu apmērs 2020.gadā varētu sasniegt ap 33 milj. *euro*, salīdzinot ar 2019.gada rādītājiem. Latvijas Dizaina centra veiktās nozares aptaujas rezultāti liecina, ka dizaina nozarē apgrozījums 2020.gadā varētu samazināties par 50 – 80%, salīdzinot ar 2019.gadu, pie tam 57% no respondentiem bija pašnodarbinātas personas, kuras šāds apgrozījuma kritums apjoms var ietekmēt īpaši smagi. Neakadēmiskās mūzikas nozares, kuru arī pārsvarā veido pašnodarbinātas personas, apzinātā zaudējumu summa par periodu no 2020.gada marta līdz maijam ir 1 620 080 *euro*, 85% nozares pārstāvju darbība ir apstājusies pilnībā, bet vairāk nekā 50% ir palikuši bez ienākumiem. Latvijas grāmatu izdevēji norāda, ka to apgrozījums krīzes laikā samazinājies vidēji par 30%, mazajiem izdevējiem – pat par 70%. Saskaņā ar Latvijas Kinoproducentu asociācijas veikto aptauju, apjomīgi zaudējumi, kas pārsniedz 1 milj. *euro*, ir radušies kino izrādītājiem un izplatītājiem, savukārt kino nozares kopējie zaudējumi kopš krīzes ir ap 3 milj. *euro*. Būtiskus zaudējumus cietušas arī citas nozares – teātri, muzeji un pat tautas daiļamata meistari, kuriem būtiski samazinājies darba apjoms, valdot neziņai par iespējām Dziesmu un deju svētku procesa dalībniekiem – koriem un deju kolektīviem – atjaunot savu darbību. Saskaņā ar Valsts ieņēmumu dienesta datiem, kultūras nozarē kopumā strādā 45 244 nodokļu maksātāji (tai skaitā pašnodarbinātās personas un saimnieciskā darba veicēji), kas kopumā nodokļos gadā ir samaksājušas 269 809 tūkst. *euro*. Saskaņā ar Kultūras ministrijas 2018.gadā veikto pētījumu, kultūras jomā darbojas 3 397 nevalstiskās organizācijas, no kurām 1 164 ir algoti darbinieki. Covid-19 krīze ir smagi ietekmējusi arī šīs organizācijas, kuru mērķis nav peļņas gūšana, bet gan dažādu nekomerciālu kultūras pakalpojumu sniegšana. Apstākļi, kas Covid-19 krīzes laikā neļauj nevalstiskajām organizācijām īstenot plānotos projektus un nodrošināt savu darbību, saistīti ar kopējo ekonomiskās situācijas pasliktināšanos, kā rezultātā pasākumu nodrošināšanai tiek atteikti iepriekš plānotie ziedojumi, krītas saimnieciskās darbības ienākumi, un rezultātā būtiski pasliktinās nevalstisko organizāciju dzīvotspēja un iespējas izmaksāt atalgojumu saviem darbiniekiem. Līdz ar to Laikmetīgās kultūras nevalstisko organizāciju asociācija un Latvijas Radošo savienību padome ir aicinājušas rast papildu finansējumu kultūras nozares ilgtspējas nodrošināšanai un Covid-19 krīzes seku pārvarēšanai 2020. – 2021.gadā.Būtiskākais risks, neveicot pasākumus krīzes seku likvidēšanai kultūras nozarē, ir augsti kvalificētu profesionāļu aizplūšana no nozares, ņemot vērā to, ka arī pirms Covid-19 izraisītās krīzes atlīdzība un ienākumu gūšanas iespējas daudzās kultūras nozares apakšnozarēs nav bijusi konkurētspējīga. Jāņem vērā, ka lielākā daļa šo cilvēku ir ieguvuši specializētu mākslas un kultūras izglītību, līdz ar to šos profesionāļus nav iespējams aizstāt, pārkvalificējot citu nozaru darbiniekus. Saskaņā ar Latvijas Kultūras akadēmijas veiktu pētījumu, kurā aptaujāti vairāk kā 3 000 nozarē strādājošie, tai skaitā 1 824 radošās personas un 1 398 kultūras iestādēs un organizācijās strādājošie, 41% radošo personu vērtē, ka to radošā darba apjoms krīzes laikā ir samazinājies, 26% personu darba nav vispār, 54% personu darba apstākļi ir pasliktinājušies, 50% personu ir samazinājušies ienākumi, savukārt 20% personu ienākumu vairs nav vispār. No aptaujātajiem 19% ir pieteikušies atbalstam, taču tikai 9% to ir saņēmušas, līdz ar to 39% radošo personu uzskata, ka tām būs nepieciešams papildu atbalsts. Savukārt 52% kultūras iestāžu un organizāciju vērtē, ka to darba apjoms krīzē ir samazinājies, tai skaitā 33% nevalstisko organizāciju un 44% uzņēmumu norāda, ka to darbība iesaldēta pilnībā, un 33% nevalstisko organizāciju un uzņēmumu ienākumu krīzes laikā nav bijis vispār. 46% uzņēmumu ir pieteikušies atbalstam, taču to saņēmuši tikai 28% procenti, savukārt nevalstisko organizāciju sektorā tam pieteikušies 13% un saņēmuši 7 – 69% uzņēmumu un 67% nevalstisko organizāciju norādījuši, kas neatbilst atbalsta kritērijiem. Kultūras ministrija, apkopojot iepriekš minēto informāciju un kultūras sektorā nodarbināto priekšlikumus, ir izstrādājusi rīcības plānu, lai sniegtu visaptverošu atbalstu Covid-19 krīzes radīto negatīvo seku ietekmes mazināšanai kultūras un pasākumu nozares iestādēm, uzņēmējiem, radošajām personām un nevalstiskajām organizācijām, un kuras mērķis ir stimulēt jaunradi un ekonomisko aktivitāti, kā arī veikt strukturālus ieguldījumus nozares projektos, kas veicinātu kultūras nozares noturību, ilgtspēju un izaugsmi. Covid-19 krīzes radīto negatīvo seku ietekmes mazināšanai uz kultūras nozari paredzēts īstenot šādas aktivitātes: 1. **Valsts kultūrkapitāla fonda īstenota mērķprogramma „Kultūras piedāvājums digitālajā vidē”.** Krīzes situācija spilgti izgaismoja nepieciešamību nodrošināt kultūras pieejamību digitālā vidē, ņemot vērā ierobežojumus klātienes pasākumu norisei. Līdz ar to mērķprogrammas mērķis ir konkursa kārtībā atbalstīt kultūras jomas projektus, kuru iesniedzēji ir valsts, nevalstiskā un privātā sektora iestādes, organizācijas un uzņēmumi ar atbilstošu pieredzi un kapacitāti digitālu projektu īstenošanā, kuru mērķis ir radīt vai attīstīt inovatīvus digitālus kultūras pakalpojumus (piemēram, kultūras mantojuma digitalizācija, digitāli kultūras satura izplatīšanas risinājumi, digitāli kultūrizglītības risinājumi), gan padarīt pieejamu kultūras saturu digitālajā vidē (piemēram, nodrošinot darbu pieejamību esošajās kultūras satura izplatīšanas digitālajās platformās);
2. **Valsts kultūrkapitāla fonda īstenota mērķprogramma „Nākotnes kultūras piedāvājuma veidošana visās kultūras nozarēs”.** Ņemot vērā nepieciešamību aktīvi stimulēt kultūras nozares radošo un ekonomisko aktivitāti, tādējādi kompensējot krīzes laikā akumulētos zaudējumus un nodrošinot kultūras nozares dzīvotspēju, mērķprogrammas mērķis ir konkursa kārtībā atbalstīt juridisku personu projektus, kuru mērķis ir radīt jaunus darbus kultūras nozares organizāciju un uzņēmumu vajadzībām, piemēram, jaunu oriģināldramaturģijas darbu radīšanu teātriem, jaunu literatūras darbu un tulkojumu radīšanu izdevējiem, mūzikas jaundarbu radīšanu mūzikas skolām un koncertorganizācijām, mūzikas darbu fiksēšanu ierakstos, kultūras satura radīšanu izmantošanai sabiedriskajos medijos u.t.t. Tādējādi ar šīs mērķprogrammas starpniecību tiks stimulētas kultūras nozares organizāciju radošās darbības attīstības iespējas, papildinot Valsts Kultūrkapitāla fonda mērķprogrammu “Radošo personu nodarbinātības programma”, kuras mērķis ir stimulēt individuāli nodarbināto radošo personu radošo darbību;
3. **Valsts kultūrkapitāla fonda īstenota mērķprogramma „Kultūras nozares dokumentēšana”.** Ņemot vērā nepieciešamību nodrošināt krīzes ietekmes uz kultūras nozari un tajā notiekošajiem procesiem dokumentēšanu, analīzi un atspoguļošanu, mērķprogrammas mērķis ir konkursa kārtībā veikt investīcijas kultūras nozares specializēto mediju darbības atbalstam un kapacitātes stiprināšanai, nodrošinot to spēju īstenot kvalitatīvu notiekošo kultūras procesu liecību saglabāšanu un refleksiju par tiem;
4. **Valsts kultūrkapitāla fonda īstenota mērķprogramma „Covid-19 ietekmēto kultūras institūciju ilgtspēja”.** Ņemot vērā nepieciešamību nodrošināt to privātā sektora kultūras uzņēmumu un nevalstisko organizāciju dzīvotspēju, kuras īpaši smagi finansiāli skārusi Covid-19 krīze un tās pārvarēšanai noteiktie ierobežojumi, mērķprogrammas mērķis ir ekonomiski stimulēt tos kultūras nozares operatorus, kas krīzes laikā, apstājoties ieņēmumiem, nav varējuši segt to tiešās izmaksas, lai nodrošinātu uzņēmumu un nevalstisko organizāciju darbības nepārtrauktību, veiktu nekustamo īpašumu uzturēšanu un izmaksātu atalgojumu darbiniekiem;
5. **Valsts kultūrkapitāla fonda īstenota mērķprogramma „Dziesmu un deju svētku kustības amatiermākslas kolektīvu materiāli tehniskās bāzes uzlabošana”.** Ņemot vērā nepieciešamību nodrošināt gan Dziesmu un deju svētku kustības kā Apvienoto Nāciju Izglītības, zinātnes un kultūras organizācijas (UNESCO) atzītas nemateriālā kultūras mantojuma vērtības ilgtspēju, gan nodarbinātības iespējas tautas amatniecības meistariem pēc Covid-19 krīzes, mērķprogrammas mērķis ir veikt investīcijas nevalstiskā sektora amatiermākslas kolektīvu – koru, deju kolektīvu, tautas teātra trupu, tautas mūzikas kolektīvu, tautas amatniecības kolektīvu – materiāltehniskajā bāzē, atbalstot projektus, kuru ietvaros paredzēt kolektīvu vajadzībām iegādāties jaunus tautas tērpus, mūzikas instrumentus, darba instrumentus un materiālus utt.;
6. **Valsts kultūrkapitāla fonda īstenota mērķprogramma „Muzeju nozares pakalpojumu attīstība”.** Ņemot vērā nepieciešamību stiprināt muzeju nozares, kuras darbība pilnībā tika pārtraukta Covid-19 krīzes laikā, piedāvājumu sabiedrībai, mērķprogrammas mērķis ir atbalstīt pakalpojumu kvalitātes un daudzveidības uzlabošanu privātajos un autonomajos muzejos, veicot investīcijas to materiāltehniskās bāzes uzlabošanā un jaunu pakalpojumu izstrādē;
7. **Kultūras ministrijas padotības iestāžu īstenoti kultūras nozares profesionāļu profesionālās pilnveides pasākumi.** Covid-19 krīze uzskatāmi izgaismoja nepieciešamību papildināt kultūras nozares darbinieku profesionālās prasmes un iemaņas, it īpaši digitālās prasmes, tāpēc plānots īstenot prasmju pilnveides attīstības programmu, kas paaugstinās kultūras nozares darbinieku profesionālo kvalifikāciju un prasmes, tai skaitā digitālās, tādējādi paaugstinot nozares noturību un kapacitāti;
8. **Latvijas Nacionālā kultūras centra pasākumi Dziesmu un deju svētku repertuāra attīstīšanai.** Ņemot vērā nepieciešamību nodrošināt Dziesmu un deju svētku kustības kā Apvienoto Nāciju Izglītības, zinātnes un kultūras organizācijas (UNESCO) atzītas nemateriālā kultūras mantojuma vērtības ilgtspēju un vienlaikus nodrošināt nodarbinātības iespējas Covid-19 krīzes skartajiem mūzikas nozares pārstāvjiem, plānots veikt mērķtiecīgu pasūtījumu Dziesmu un deju svētku repertuāra paplašināšanai un apgūšanai, gatavojoties 20203.gada Dziesmu un deju svētkiem – pasūtīt jaundarbu un aranžējumu radīšanu, kā arī nodrošināt repertuāra pieejamību kolektīviem (nošu izdevumi, partitūras, audio un video ieraksti);
9. **Rakstniecības un mūzikas muzejam Dziesmu svētku ekspozīcijas audiovizuālo materiālu izstrāde.** Ņemot vērā Dziesmu svētku estrādes Mežaparkā attīstības plānus, kuru ietvaros estrādē iecerēts izveidot pastāvīgu ekspozīciju par Dziesmu svētku tradīciju, pasākuma ietvaros tiks izstrādāti audiovizuālie materiāli izmantošanai ekspozīcijā;
10. **Latvijas Mūzikas informācijas centram jaunu mūzikas ierakstu veidošanai tam deleģēto valsts pārvaldes uzdevumu mūzikas jomā ietvaros.** Ņemot vērā gan nepieciešamību nodrošināt augstvērtīgu mūzikas ierakstu veidošanu, gan atbalstīt krīzes skartos profesionālos mūzikas kolektīvus, pasākuma ietvaros plānots veikt divu simfoniskās mūzikas ierakstu un divu kamermūzikas ierakstu veikšanu un izdošanu;
11. **Latvijas Nacionālajam mākslas muzejam mūsdienu mākslas darbu iepirkuma veikšanai.** Ņemot vērā gan nepieciešamību atbalstīt krīzes skartos vizuālās mākslas pārstāvjus, gan nepieciešamību kvalitatīvi papildināt Latvijas Nacionālā mākslas muzeja krājumu ar vērtīgiem vizuālās mākslas darbiem, pasākuma ietvaros plānots iegādāties muzeja kolekcijai 110 pēdējo 30 gadu laikā tapušus Latvijas mākslinieku radītus augstvērtīgus vizuālās mākslas darbus;
12. **Latvijas Laikmetīgās mākslas centram pilsētvides kvalitātes uzlabošanas projekta īstenošanai tam deleģēto valsts pārvaldes uzdevumu vizuālās mākslas jomā ietvaros.** Ņemot vērā gan nepieciešamību atbalstīt krīzes skartos vizuālās mākslas pārstāvjus, gan kvalitatīvi uzlabot Latvijas pilsētvidi, izvietojot tajā augstvērtīgus vizuālu telpiskās mākslas objektus, pasākuma ietvaros plānots atbalstīt 10 vizuāli telpiskās mākslas darbu izstrādi pilsētvidei;
13. **Latvijas Nacionālajai bibliotēkai vērtīgo grāmatu iepirkuma programmas publiskajām bibliotēkām īstenošanai.** Ņemot vērā nepieciešamību atbalstīt gan krīzes skarto grāmatniecības nozari un pastarpināti grāmatu autorus un ilustratorus, gan arī kvalitatīvi papildināt Latvijas publisko bibliotēku krājumus ar augstvērtīgiem pēdējo gadu izdevumiem, pasākuma ietvaros plānots publisko bibliotēku vajadzībām iegādāties 150 nosaukumu grāmatas, kas pēdējos gados guvušas starptautisku un nacionālu atzinību (ieguvušas Latvijas literatūras gada balvu, balvu „Zelta ābele” u.c.) atkarībā no bibliotēku pieprasījuma vidēji 181 eksemplārā;
14. **Latvijas Nacionālajai bibliotēkai Latvijas Nacionālās enciklopēdijas satura papildināšanai.** Ņemot vērā, ka krīzes laikā Latvijas Nacionālās enciklopēdijas resurss ir pierādījis savu nepieciešamību, tai skaitā izmantošanai izglītības procesā, daudzkārt palielinot tā apmeklējumu, pasākuma ietvaros plānots izstrādāt 180 jaunus enciklopēdijas šķirkļus un papildināt tās saturu ar 250 Latvijas autoru ilustrācijām, tādējādi atbalstot arī krīzes skartos Latvijas autorus un māksliniekus, kā arī iegādāties papildu ilustratīvo materiālu no attēlu bankām;
15. **Latvijas Rakstnieku savienībai literāro rezidenču programmas īstenošanai tai deleģēto valsts pārvaldes uzdevumu** **Latvijas profesionālās literārās rakstniecības tradīcijas apguves nodrošināšanai un attīstībai** **ietvaros.** Ņemot vērā nepieciešamību atbalstīt krīzes skarto literatūras nozari, stimulējot jaunu darbu radīšanu, plānots atbalstīt 6 radošo personu 6 mēnešu radošo rezidenci Latvijas Rakstnieku savienības rezidenču centrā, vienlaikus nodrošināt tā darbības nepārtrauktību, kā arī īstenot atbalsta radošās aktivitātes, tai skaitā profesionālās kapacitātes seminārus, meistarklases jaunajiem literātiem un Baltijas Asamblejas literatūras balvu ieguvušo literāro darbu tulkojumu sērijas izdošanas uzsākšanu;
16. **Nacionālajai kultūras mantojuma pārvaldei kultūras pieminekļu restaurācijas programmas īstenošanai.** Ņemot vērā nepieciešamību uzlabot Latvijas kultūras pieminekļu saglabātību, un ņemot vērā, ka Nacionālās kultūras mantojuma pārvaldes īstenotajā pieminekļu restaurācijas un atjaunošanas programmā pieteiktās augstvērtīgās restaurācijas ieceres daudzkārt pārsniedz pieejamo finansējumu, kā arī ņemot vērā nepieciešamību atbalstīt restaurācijas jomas speciālistu nodarbinātību, programmas ietvaros paredzēts sniegt atbalstu gan sakrālā mantojuma pieminekļu programmas projektiem, gan pieminekļu restaurācijas un atjaunošanas programmas projektiem, kā arī kultūras dižgaru kapavietu sakopšanas iniciatīvas projektiem. Programmas ietvaros plānots īstenot 45 pieminekļu un sakrālās pieminekļu programmas projektus, kā arī 25 dižgaru piemiņas vietu sakopšanas projektus;
17. **Latvijas Nacionālajam arhīvam datortehnikas veiktspējas uzlabošanai.** Ņemot vērā krīzes laikā aktualizējušos jautājumu par Latvijas Nacionālā arhīva darbību apstākļos, kad tā publisku pieejamību nav iespējams nodrošināt, pasākuma ietvaros paredzēts uzlabot Latvijas Nacionālā arhīva datortehnikas veiktspēju, nomainot novecojušos datorus, kas ražoti laika posmā no 2007. līdz 2011.gadam un darbībai izmanto operētājsistēmas Windows XP un Windows 7, kurām uzņēmums Microsoft vairs nesniedz atbalstu, līdz ar to šo datoru turpmāka izmantošana apdraud datu drošību un neļauj īstenot pilnvērtīgu elektronisko arhīva dokumentu apstrādi. Pasākuma ietvaros paredzēts iegādāties 250 datortehnikas komplektus;
18. **Kultūras ministrijai tās padotībā esošo profesionālās vidējās izglītības iestāžu materiāltehniskās bāzes uzlabošanai un infrastruktūras sakārtošanai.** Ņemot vērā nepieciešamību turpināt uzlabot kultūrizglītības procesu kvalitāti, veicot investīcijas Kultūras ministrijas padotībā esošo profesionālās vidējās izglītības iestāžu, it īpaši profesionālās izglītības kompetenču centru, infrastruktūrā un materiāltehniskajā bāzē, pasākuma ietvaros paredzēts īstenot profesionālās izglītības kompetences centra „Nacionālā mākslu vidusskola” ēku jumtu remontu, tās struktūrvienības „Rīgas Doma kora skola” ēkas 6.stāva telpu remontu struktūrvienības „Emīla Dārziņa mūzikas vidusskola” zāles pārbūvei un pianīnu iegādei;
19. **Nacionālajam kino centram jaunu Latvijas filmu, tai skaitā daudzsēriju filmu, ražošanai un filmu ražošanas vides uzlabojumiem.** Ņemot vērā, ka kino nozare krīzes laikā tika skarta īpaši smagi, pasākuma ietvaros plānots sniegt atbalstu 15 apjomīgu filmu projektu papildus izmaksu segšanai, tai skaitā epidemioloģiskās drošības pasākumu ievērošanai Covid-19 infekcijas izplatības ierobežošanai, 2 mazbudžeta filmu projektu izstrādei, kā arī 2 kvalitatīvu seriālu (daudzsēriju filmu) 14 sēriju apjomā izveidei.

Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums 9 756 937 *euro* apmērā, lai mazinātu Covid-19 krīzes negatīvo seku ietekmi uz kultūras nozari, tai skaitā:* 1. 4 765 000 *euro* Valsts kultūrkapitāla fondam kultūras piedāvājuma sabiedrībai attīstīšanai un kultūras institūciju ilgtspējas nodrošināšanai;
	2. 2 991 937 *euro* Kultūras ministrijai kultūras piedāvājuma sabiedrībai attīstīšanai, tostarp Kultūras ministrijas padotības iestādēs;
	3. 2 000 000 *euro* Nacionālajam kino centram jaunu Latvijas filmu, tai skaitā daudzsēriju filmu, ražošanai un filmu ražošanas vides uzlabojumiem.

2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „*daļa no faktiskajām izmaksām*” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).Kultūras ministrija ir veikusi Projekta 1.1. un 1.2.punktā plānoto atbalsta saņēmēju analīzi un secinājusi, ka būs tādi finansējuma saņēmēji, kuru katra potenciālā valsts atbalsta saņēmēja saimnieciskās darbības ieņēmumi nepārsniegs 2020.gadā 50% no kopējiem attiecīgās institūcijas izdevumiem, līdz ar to Projektā noteiktais valsts atbalsts šīm institūcijām nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. Projekta 1.1.punktā plānotā finansējuma ietvaros finansējumu varētu saņemt arī saimnieciskās darbības veicēji, kuriem atbalsts tiks sniegts kā valsts atbalsts atbilstoši Komisijas Regulai (EK) Nr.1407/2013 (2013.gada 18.decembris) par Līguma par Eiropas Savienības darbību 107. un 108.panta piemērošanu *de minimis* atbalstam (publicēta ES Oficiālajā Vēstnesī L352, 24.12.2013.), kas aizstāj Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam. Minētās nosacījuma normas tiks iekļautas Valsts kultūrkapitāla fonda izsludināto konkursu nolikumos.Projekta 1.3.punktā paredzētais atbalsts tiks sniegts Ministru kabineta 2010.gada 12.oktobra noteikumu Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” ietvaros, kur ir ietverti Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu nosacījumi.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds, Latvijas Nacionālā bibliotēka, Latvijas Nacionālais arhīvs, Latvijas Nacionālais mākslas muzejs, Nacionālais kino centrs, Nacionālā kultūras mantojuma pārvalde, Latvijas Nacionālais kultūras centrs, Rakstniecības un mūzikas muzejs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Valsts kultūrkapitāla fonds, Latvijas Nacionālā bibliotēka, Latvijas Nacionālais arhīvs, Latvijas Nacionālais mākslas muzejs, Nacionālais kino centrs, Nacionālā kultūras mantojuma pārvalde, Latvijas Nacionālais kultūras centrs, Rakstniecības un mūzikas muzejs, kultūras nozares radošās personas, uzņēmumi un nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 613 063 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 613 063 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 10 613 063 |  9 756 937 |  0 |  0 |  0 |  0 |  0 |
| 2.1. valsts pamatbudžets | 10 613 063  |  9 756 937 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -9 756 937 |  0 |  0 |  0 |  0 |  0 |
| 3.1. valsts pamatbudžets |  0 | -9 756 937 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +9 756 937 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts kultūrkapitāla fondam **4 765 000 *euro***: 1. mērķprogrammai „Kultūras piedāvājums digitālajā vidē” **200 000 *euro***, paredzot, kafinansējums tiks piešķirts 10 projektiem un katra projekta vidējais finansējums būs 20 000 *euro*;
2. mērķprogrammai „Nākotnes kultūras piedāvājuma veidošana visās kultūras nozarēs” **1 815 000 *euro***, paredzot, ka finansējums tiks piešķirts 363 projektiem un katra projekta vidēji vidējais finansējums būs 5 000 *euro*;
3. mērķprogrammai „Kultūras nozares dokumentēšana” **100 000*euro***, paredzot, ka finansējums tiks piešķirts 10 projektiem un katra projekta vidējais finansējums būs 10 000 *euro*;
4. mērķprogrammai „Covid-19 ietekmēto kultūras institūciju ilgtspēja” **2 400 000 *euro***, paredzot, ka finansējums tiks piešķirts 100 projektiem un katra projekta vidējais finansējums būs 24 000 *euro* (par sešu mēnešu laika periodu no ārkārtējās situācijas sākuma līdz 2020.gada 1.oktobrim viens projekta saņēmējs varēs pretendēt uz maksimālo summu 5 000 *euro* mēnesī);
5. mērķprogrammai „Dziesmu un deju svētku kustības amatiermākslas kolektīvu materiāli tehniskās bāzes uzlabošana” **150 000 *euro***, paredzot, ka finansējums tiks piešķirts 15 projektiem un katra projekta vidējais finansējums būs 10 000 *euro*;
6. mērķprogrammai „Muzeju nozares pakalpojumu attīstība” **100 000 *euro***, paredzot, ka finansējums tiks piešķirts 10 projektiem un katra projekta vidējais finansējums būs 10 000 *euro*.

Nacionālam kino centram **2 000 000 *euro***:1. ražošanā esošo filmu atbalstam (epidemioloģiskās drošības pasākumu ievērošanai Covid-19 infekcijas izplatības ierobežošanai, filmēšanas dienu skaita un izmaksu palielinājumam, līdzfinansējuma avotu zaudējumu kompensēšanai) **800 000 *euro***, paredzot, ka finansējums tikspiešķirts15 filmu projektu papildus izmaksu segšanai un katra projekta vidējais finansējums būs 53 333 *euro*;
2. mazbudžetafilmu projektu attīstīšanai **200 000 *euro****,* paredzot, ka finansējums tikspiešķirts2 filmu projektu attīstīšanai  par 180 000 *euro*,kā arī 20 000 *euro* filmēšanas tehnisko nepieciešamību apzināšanai;
3. daudzsēriju filmu – kvalitatīvu mākslinieciski augstvērtīgu seriālu – attīstīšanai un veidošanai **1 000 000 *euro***, paredzot, ka finansējums tiks piešķirts 2 seriālu izveidei, vienas sērijas vidējās izmaksas ir 71 428 *euro* un tiks uzņemtas kopā 14 sērijas.

Kultūras ministrijai **2 991 937 *euro***: 1. kultūras nozares speciālistu profesionālās pilnveides pasākumiem **101 937 *euro***,paredzot, ka tiks īstenoti 15 semināri kultūras centru speciālistiem (5 reģioni x 3 semināri x 3 000 *euro* = 45 000 *euro)*; 10 semināri bibliotekāru un muzeju darbiniekiem (5 reģioni x 2 semināri x 3000 *euro* = 30 000 *euro*);9 seminārimūzikas un mākslas skolu pedagogiem (4 reģioni x 2 semināri x 3000 *euro* = 24 000 *euro* un 1 seminārs Rīgā 2 937 *euro*);
2. Dziesmu un deju svētku repertuāra attīstīšanai **100 000 *euro***, paredzot atbalstīt 500 tautas skatuves mākslas kolektīvus vidēji 200 *euro* apmērā;
3. Dziesmu svētku ekspozīcijas audio vizuālo materiālu izstrādei **150 000 *euro***, tai skaitā:
4. 5 000 *euro* tematiskās instalācijas „Mākoņi” vēstījumu izstrādei (koncepcija, satura konsultācijas, teksti);
5. 70 000 *euro* instalācijai „Lielākais koris pasaulē” (video darbi 360 grādu virtuālās realitātes pieredzes radīšanai multivides seansos un programmēšana);
6. 30 000 *euro* kora diriģēšanas instalācijai (video darbs un programmēšana);
7. 45 000 *euro* unikālu Dziesmu svētku tradīcijai veltītu eksponējamo muzeja krājuma priekšmetu restaurācijai vai mulāžu izgatavošanai, 3D attēlu izgatavošanai;
8. mūzikas ierakstu veidošanai **55 000 *euro***, paredzot2 simfoniskās mūzikas ierakstu (20 000 *euro* un 18 000 *euro)* un 2 kamermūzikas ierakstu (17 000 *euro*) veikšanu un izdošanu;
9. mūsdienu mākslas darbu iepirkuma veikšanai **550 000 *euro***, paredzot iegādāties 110 mākslas darbus par vidējo mākslas darba cenu 5 000 *euro*;
10. pilsētvides vizuālās mākslas projektu konkursa īstenošanai **150 000 *euro***, plānotie izdevumi: 100 000 *euro* mākslas darbu izgatavošanai (10 mākslas darbi x 10 000 *euro*), 30 000 *euro* mākslinieku honorāriem, 20 000 *euro* konkursa norisei (vadība, eksperti, sabiedriskā attiecības);
11. vērtīgo grāmatu iepirkuma publiskajām bibliotēkām veikšanai **300 000 *euro***, aprēķins grāmatu iegādei: 181 eksemplāri x vidēji 11 *euro* x 150 nosaukumi = 300 000 *euro*;
12. Nacionālās enciklopēdijas papildus satura izveidei **50 000*euro***, izdevumi: 180 jauni šķirkļi un 250 Latvijas autoru ilustrācijas vienības (vidēji vienas vienības cena 104,65 *euro*) un 5 000 *euro* papildu ilustrāciju – karšu, foto un video materiālu – iegādei no karšu veidošanas uzņēmuma un starptautiskajām attēlu bankām;
13. Literārās jaunrades rezidences nodrošinājumam **75 000 *euro***, plānotie izdevumi: Baltijas asamblejas balvas darbu tulkošana un izdošana 25 000 *euro* (darbu tulkojumi 3 500 x 3 = 10 500 *euro*, tulkojumu rediģēšana un korektūra 1 000 x 3 = 3 000 *euro*; grāmatu sērijas dizaina izstrāde 1 600 *euro*, maketēšanas izdevumi 1 000 x 3 = 3 000 *euro*, tipogrāfijas izdevumi 2 000 x 3 = 6 000 *euro*, publicitātes izdevumi 300 x 3 = 900 *euro*); radošo rezidenču nodrošināšana literātiem 6 mēneši x 6 personas = 36 personas x 248 *euro*= 8 928 *euro*; rezidenču nodrošināšanas tehniskās izmaksas 1025,8 *euro* x 6 mēneši = 6155 *euro*; rezidences nekustamā īpašuma nodoklis 6 186 *euro;* rezidenču telpu komunālās izmaksas 921 *euro* x 6 mēneši = 5526 *euro*; rezidences darbības administrēšana 955 *euro* x 6 mēneši = 5 730 *euro*; rezidences telpu un apkārtnes saimnieciskā uzturēšana 2 pers. X 535 *euro* x 6 mēneši = 6 420 *euro*; profesionālās kapacitātes semināru nodrošināšana literātiem 12 gab. x 300 *euro* = 4 135 *euro*; meistarklašu nodrošināšana jaunajiem literātiem 12 gab. x 576,6 *euro* = 6 920 *euro*;
14. kultūras pieminekļu restaurācijas programmai **500 000 *euro***, tai skaitā kultūras pieminekļu konservācijas un restaurācijas programmai 450 000 *euro* (45 projekti x 10 000 *euro*) un dižgaru piemiņas vietu sakārtošanai 50 000 *euro* (25 projekti x 2 000 *euro*);
15. Latvijas Nacionālā arhīva datortehnikas veiktspējas uzlabošanai **300 000 *euro***, 250 datorkomplektu iegādei, 1 komplekta cena 1 200 *euro*;
16. Kultūras ministrijas padotībā esošo profesionālās vidējās izglītības iestāžu materiāltehniskās bāzes uzlabošanai un infrastruktūras sakārtošanai **660 000 *euro***, tai skaitā profesionālās izglītības kompetences centra „Nacionālā mākslu vidusskola” ēku jumtu sakārtošanai –120 000 *euro* (tai skaitā struktūrvienības „Rīga Doma kora skola” ēkā ar kadastra apzīmējumu 01000610095001 (adrese: Meža iela 15, Rīga) jumta renovācijas izmaksas 33 808 *euro*,struktūrvienības „Rīgas Horeogrāfijas skola” un struktūrvienības „Rīga Doma kora skola” kopīgi izmantotajā ēkā ar kadastra apzīmējumu 01000610095004 (adrese: Kalnciema iela 12, Rīga) jumta renovācijas izmaksas 51 155*euro*, struktūrvienības „Emīla Dārziņa mūzikas vidusskola” ēkā ar kadastra apzīmējumu 01000610094006 (adrese: Kalnciema iela 10 k-2, Rīga) jumta renovācijas izmaksas 35 037 *euro*); profesionālās izglītības kompetences centra „Nacionālā mākslu vidusskola” struktūrvienības „Rīga Doma kora skola” 6.stāva telpu remontam – 205 000 *euro* un struktūrvienības „Emīla Dārziņa mūzikas vidusskola” zāles pārbūvei – 295 000 *euro* un 40 000 *euro* pianīnu iegādei.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2020.gadā. Covid-19 krīzes pārvarēšanai 2020.gadā no valsts budžeta programmas 02.00.00 „Līdzekļi neparedzētiem gadījumiem jau piešķirti 10 613 063 *euro*,tai skaitā:* 1. 5 980 320 *euro* atbalsts kapitālsabiedrību, kurās Kultūras ministrija ir valsts kapitāla daļu turētāja, (teātri, cirks, koncertor*g*ani*z*ācijas un Starptautiskā rakstnieku un tulkotāju māja) darbinieku darba samaksas nodrošināšanai atcelto pasākumu dēļ;
	2. 2 696 743 *euro* atbalsts Kultūras ministrijas padotībā esošajiem muzejiem, Latvijas Nacionālajai bibliotēkai un Latvijas Nacionālajam arhīvam, lai mantojuma iestādes laikā, kad nevar nodrošināt pakalpojumu sniegšanu, varētu nodrošināt darbinieku darba samaksu un iestāžu uzturēšanu;
	3. 1 936 000 *euro* Valsts kultūrkapitāla fondam mērķprogrammai „Radošo personu nodarbinātības programma” .

Bez tam Kultūras ministrijai likumā „Par valsts budžetu 2020.gadam” un likumā „Par vidējā termiņa budžeta ietvaru 2020., 2021. un 2022.gadam” ir piešķirts finansējums profesionālās izglītības kompetences centra „Nacionālā mākslu vidusskola” struktūrvienības „Emīla Dārziņa mūzikas vidusskola” zāles pārbūvei 2020.gadā 150 000 *euro* un 2021.gadā 384 064 *euro*, tomēr piešķirtais finansējums saskaņā ar izstrādāto struktūrvienības „Emīla Dārziņa mūzikas vidusskola” zāles pārbūves projekta kontroltāmi ir nepietiekošs.Ņemot vērā, ka finansējums paredzēts, lai mazinātu Covid-19 krīzes ietekmi uz kultūras nozari, kas veicinās kultūras nozares noturību, ilgtspēju un izaugsmi, finansējums ir nepieciešams arī 2021.gadā, jo šie ieguldījumi nav veicami tikai vienā gadā:* 1. 200 000 *euro* Valsts kultūrkapitāla fondam mērķprogrammai „Kultūras piedāvājums digitālajā vidē” un 230 000 *euro* mērķprogrammai „Kultūras nozares dokumentēšana”;
	2. 100 000 *euro* Dziesmu svētku ekspozīcijas materiālu izstrādei;
	3. 100 000 *euro* profesionālās izglītības kompetences centra „Nacionālā mākslu vidusskola” struktūrvienības „Emīla Dārziņa mūzikas vidusskola” zāles pārbūvei.

Kultūras ministrija saskaņā ar Ministru kabineta 2020.gada 2.jūnija sēdes protokollēmuma (prot. Nr.38 49.§) „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” 7.punktu par minētajiem pasākumiem iesniegs prioritāro pasākumu kartiņu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zakevica 67330260

Baiba.Zakevica@km.gov.lv